ב-2013 הוציאה את אלבומה השני, "רגישות יתר". אלבום זה מכיל שירים בעברית. באלבום זה השתתפו בין היתר האמנים הישראלים יונתן מילר ככנר, שי טוחנר כגיטריסט ותומר צדקיהו כמתופף. בקיץ של אותה השנה השתתפה בפסטיבל אבו גוש. באותה שנה השתתפה בתוכנית המציאות The Voice ישראל. בה ביצעה גרסת כיסוי לשיר Poison של אליס קופר, שיר זה זכה לתואר "האודישן המושלם". לאחר מכן התמודדה בקבוצתו של אביב גפן.
כתבה מוזיקה וליוותה הצגות כפסנתרנית. ההצגה "אהבה דיגיטלית " לה כתבה מוזיקה מקורית הציגה בפסטיבל אישה בחולון 2014.
ב-2015 השתתפה במספר מופעים עם להקת אורפנד לנד ובקיץ של אותה השנה בהופעה Battle of the Babes בה השתתפו מספר להקות מטאל ישראליות צעירות עם שירה נשית. באותה השונה הוציאה גרסת כיסוי לשיר From Broken Vessels של אורפנד לנד יחד עם קובי פרחי, סולן הלהקה. ב-2016 הוציאה מגל אלבום נוסף, Shades Of Metal Private Collection. האלבום מורכב בעיקר מגרסאות כיסוי לפסנתר לשירי הבי מטאל מוכרים, לצד שיר אותו הלחינה מגל עצמה. בין השאר אירחה את כוכב המטאל, וורל דיין, מהלהקות Nevermore,ו Sanctuary,בביצוע השיר Solitude של בלאק סבאת'.
מאוחר יותר באותה שנה הקליטה את שיר הנושא של הארגון ההונגרי הבינלאומי "מצעד החיים" יחד עם השחקן והזמר הישראלי צחי הלוי.
אחר-כך נסעה לסיבוב הופעות בגרמניה בו פתחה את המופע של דניאל קוואנה מלהקת ANATHEMA בארטר גלרי בברלין וכתבה מוזיקה ועיבודים עבור המקהלה הגרמנית Stimmgewalt איתם גם יצאה לסיבובי הופעות.
כשחזרה לארץ הוציאה יחד עם יוסי סאסי סינגל המהווה גרסת כיסוי לשיר של להקת המטאל איירון מיידן. האלבום והשיר הושקו בהופעה חיה בפברואר 2016, בה השתתפו לצד מורן האמנים ישראלים קובי פרחי, יוסי סאסי, דורון רפאלי ואלכסיי קוצ'טקוב.
ב-2016 הוחתמה בלייבל הגרמני USM.
ב-2016 עברה מישראל לברלין והקימה הרכב תחת שמה יחד עם המתופף מרקוס פמינלה, הבסיסט ישי זומר, הכנריות שיר-רן ינון וסקיי קינלאו והגיטריסט הגרמני תומאס קוק, שהחליף ב-2020 את פדריקו טרוצי. הם הקליטו יחד את האלבום Under Your Bed, שיצא ב-2019 תחת הלייבל הגרמני SAOL.. לשיר הנושא של האלבום צולם קליפ בבימויה של הבמאית ויוצרת הקולנוע לאה שטריקר - שעבדה בין השאר גם על "ממזרים חסרי כבוד" יחד עם קוונטין טרנטינו.
ב-2020 הצטרפה ללהקת Dying Phoenix הגרמנית.
ב 2021 הקליטה פסנתר עבור האלבום של הלהקה הגרמנית Tanzwut .
פסטיבלים.
מורן מגל השתתפה בפסטיבלים רבים בישראל ומחוצה לה. בהם:
הופעות של להקת מורן מגל בפסטיבלים:
אורבי עמנואלסון
רפש ורוד
רפש ורוד (אנגלית: Pink Slime) הוא כינוי לחומר גלם בתעשיית הבשר המכונה בז'רגון המקצועי בקר דל-שומן במרקם עדין (אנגלית: LFTB - lean finely textured beef) או נתחי בקר דלי-שומן ללא עצם.
הרפש הוורוד מיוצר בארצות הברית מנתחי בקר לבשר שאינם ראויים למאכל אדם כשלעצמם בשל רמות גבוהות של חיידקים שהם מכילים. בהליך ההכנה של הרפש הוורוד, מחממים את הנתחים לטמפרטורה גבוהה ומפרידים מהם את השומן באמצעות צנטריפוגה ותהליכי הקפאה מהירה. לאחר מכן, נדחס הבשר דרך צינורות דקים, בהם הוא מושרה בתערובת של גז אמוניה ומים או חומצת לימון במטרה להשמיד חיידקים כגון סלמונלה ואי קולי.
בשנת 2001, אישרה מחלקת החקלאות של ארצות הברית (ה-USDA) את המוצר לצריכה מוגבלת על ידי בני-אדם ומאז הוא משמש כתוסף מזון לבשר בקר מעובד. הרגולטור בארצות הברית מגביל את יצרני הבשר בשימוש ברפש הוורוד לרמות של לא יותר מ-15% עד 25% מהמוצר המוגמר לצרכן. בסדרת תחקירים בנושא שערך ערוץ הטלוויזיה ABC ושודרה בשנת 2012 נטען כי 70% ממוצרי הבשר הטחון הנמכרים בסופרמרקטים מכילים רפש ורוד.
טרם המצאתה של הטכנולוגיה ליצירתו, היו נתחי הבשר מהם מופק הרפש הוורוד פסולים למאכל אדם ושימשו כתוסף מזון לחיות משק וכבסיס למזון כלבים.
מסע הצליין
אמרה ג'אן
אמרה ג'אן (בטורקית: Emre Can, נולד ב-12 בינואר 1994) הוא כדורגלן גרמני המשחק בעמדת הקשר בבורוסיה דורטמונד ובנבחרת גרמניה.
קריירה.
ג'אן נולד בפרנקפורט להורים טורקים. בגיל 6 הצטרף לקבוצת הנוער המקומית של העיר פרנקפורט, בגיל 12 הצטרף למחלקת הנוער של הקבוצה הבכירה בעיר איינטרכט פרנקפורט. בגיל 14 עבר למחלקת הנוער של באיירן מינכן. ב-2011 החל לשחק בקבוצה המילואים של באיירן. ב-12 באוגוסט 2012 ערך את הופעתו הבכורה בקבוצה הבוגרת בניצחון 1–2 על בורוסיה דורטמונד בסופר קאפ הגרמני. ב-13 באפריל 2013 ערך את הופעתו הבכורה בבונדסליגה בניצחון 0–4 על נירנברג. בסיום העונה זכה עם הקבוצה באליפות גרמניה, הגביע הגרמני, וליגת האלופות.
ב-2 באוגוסט 2013 חתם לארבע שנים בבאייר לברקוזן, בעונתו הראשונה והיחידה בקבוצה הבקיע ארבע שערים, ובישל ארבעה שערים. יכולתו של ג'אן עוררה עניין בליברפול, ביניהן בהופעתו בהפסד 2–4 למנצ'סטר יונייטד.
ב-3 ביולי 2014 חתם בליברפול מהפרמייר ליג עבור 12 מיליון אירו. ב-25 באוגוסט ערך את הופעתו הבכורה בקבוצה בהפסד 1–3 נגד מנצ'סטר סיטי. ב-8 בנובמבר הבקיע את שערו הראשון בקבוצה בהפסד 1–2 לצ'לסי. בעונתו השנייה בקבוצה העפיל עמה לגמר הליגה האירופית 2016, ופתח בהרכב בהפסד קבוצתו 1–3 לסביליה. למרות הצעת ליברפול לחידוש חוזה, צ'אן החליט שלא לחדש את חוזהו עם הקבוצה וב-21 ביוני 2018 חתם ביובנטוס מסרייה א' בהעברה חופשית. ב-18 באוגוסט ערך את הופעתו הבכורה בקבוצה בניצחון 2–3 על קייבו ורונה.
לאחר שלא השתלב כמצופה ביובנטוס ואף נפלט מסגל הקבוצה לליגת האלופות, ב-31 בינואר 2020 הושאל לבורוסיה דורטמונד עד לסוף העונה.
נבחרת גרמניה.
ג'אן זומן לכל הנבחרות הצעירות של גרמניה, ב-28 באוגוסט 2015 זומן לראשונה לנבחרת הבוגרת על ידי המאמן יואכים לב לקראת משחקי מוקדמות יורו 2016. ב-4 בספטמבר 2016 ערך את הופעתו הבכורה בנבחרת בניצחון 1–3 על . ב-8 באוקטובר 2017 כבש את שערו הראשון בנבחרת הבוגרת בניצחון 5–1 על במסגרת מונדיאל 2018.
HTTP 2
נדחפים
נדחפים היא תוכנית טלוויזיה ישראלית ששודרה בשידור חי בערוץ הילדים, כאשר היא צולמה במשרדי הערוץ. התוכנית כללה מספר פינות מבוימות שנערכו על ידי המנחים, לצד אירוח אורחים ותחרויות.
התוכנית, שאורכה בין 25–30 דקות, התחילה להיות משודרת בימים ראשון עד רביעי החל מ-22 במרץ 2015, כאשר ביום חמישי שודרה התוכנית "נדחפים לחמישי" שהיא לקט עם פרקי השבוע. ב-28 באוקטובר 2015 התוכנית ירדה.
היסטוריה.
התוכנית התחילה להיות משודרת ב-22 במרץ 2015, כאשר הצילומים שלה התרחשו מאולפני ערוץ הילדים בשידור חיי. תחילה התוכנית עקבה אחר שלושה מנחים מרכזיים, ירמי שיק בלום, ניב מג'ר וליאור אמסטרדמסקי, שלצד פינות מבוימות שנערכו על ידם, ערכו תחרות בין כיתות שהפרס היה טיסה לחו"ל, בדומה לששטוס. בהמשך הצטרפו לצוות המנחים תומר פישמן בתור מנחה ראשי, וטום באום בתור מנחה משני עם פינה משלו, "פינת המשימות". באום הנחה עם המנחים גם את הפינה "הכי מצחיק בארץ", בה הם חיפשו את הילד הכי מצחיק בארץ שבסופו של דבר קיבל פינה משלו. יותר מאוחר, ב-2 באוגוסט 2015, באום החל להנחות תוכנית משלו בשם "הכל טום" שירדה לאחר שלוש עונות שידור. ב-28 באוקטובר 2015 התוכנית ירדה, לאחר כמעל מאה תוכניות.
ב-27 באוגוסט 2015 שודר הסרט "נדחפים לספרד" שמתעד את הטיסה של הכיתה הזוכה לספרד יחד עם המנחים.
סטניסלב הוגא
סטניסלב הוגא (בפולנית: Stanisław Hoga; 1791–1860) היה יהודי מומר, מתרגם לעברית.
ביוגרפיה.
סטניסלב הוגא נולד בשנת 1791 בשם יחזקאל, בן למשפחה חסידית באזור לובלין שבפולין. אביו היה המגיד אריה לייב מקוזמיר, ממקורבי החוזה מלובלין. לאחר שרכש השכלה תורנית, הסתייע באדם קז'ימייז' צ'רטוריסקי כדי ללמוד בפולאווי. בשנים 1807–1809 שימש מתורגמן לכוחותיו של נפוליאון. הוגא עבר להתגורר בוורשה, אז חלק מהאימפריה הרוסית, ומשנת 1816 שימש עוזר לצנזור היהודי אדם חלמלבסקי, ובשנת 1818 הצטרף לוועד הצנזורה לספרים עבריים. לאחר מכן עבד בשביל לואיג'י קיאריני (Luigi Chiarini) מאוניברסיטת ורשה, ובהמשך הפך לסגנו. בעקבות לחץ שהופעל עליו התנצר לאחר שנת 1822, ושינה את שמו הפרטי לסטניסלב. הוא פרש ממשרת הצנזור, והתמסר לתרגום מעברית לפולנית.
בעקבות חקירה ממשלתית שנפתחה נגד חסידים בפלוצק בשנת 1823 הצליח הוגא למתן את מסקנות החקירה. ב-3 באוגוסט 1824 הגן על חסידים בוויכוח פומבי. בוורשה פגש את אלכסנדר מקקול מהחברה הלונדונית להפצת הנצרות בקרב היהודים, ובעידודו היגר ללונדון והשתתף בשנת 1838 בתרגום של הברית החדשה לעברית. בעקבות גישתו הביקורתית לפעילות החברה הלונדונית להפצת הנצרות נפרדו דרכיהם ב-1849.
הוגא נפטר בשנת 1860, בהיותו בן 69, ונקבר בבית הקברות הייגייט בלונדון.
סטניסלב הוגה
סטניסלאוס הוגא
הרפובליקה הסינית (פירושונים)
משרד הרשות המבצעת של נשיא ארצות הברית
משרד הרשות המבצעת של נשיא ארצות הברית (באנגלית: Executive Office of the President of the United States, בראשי תיבות: EOP או EOPOTUS) מורכב מצוותים של נשיא ארצות הברית וצוותי עזר המדווחים לנשיא. מנהל משרד הרשות המבצעת הוא ראש סגל הבית הלבן. כמות אנשי סגל הבית הלבן עלתה בצורה משמעותית משנת 1939.
היסטוריה.